Mən Nirvanadayam (albom)

Mən Nirvanadayam () – Azərbaycanlı müğənni Aygün Kazımovanın EP albomudur.Bunu Azərbaycanda ilk dəfə Aygün Kazımova etdi  İstifadə tarixi: 18.12.2021

 Fon və yazılma 
Aygün Kazımova 90-cı illərin sonlarından başlayaraq, yaradıcılığında rusca mahnılara yer verməyə başlamışdır. Məsələn, "Карие Глаза, "Я и Ты", "Я Девушка Восточная" və s. bu kimi yerli və xarici bəstəkarların əsərlərini ifa etmişdir. Rusca mahnılar ifa etdiyi zamanlarda rusdilli albom təqdim etmək istəsə də bu baş tutmamışdır. “Rusdilli albom arzusu mənim üçün iyirmi il əvvəl yaranmışdı. [...] Ancaq gördüyünüz kimi, xəyalımla vidalaşmadım!” sözlərini yeni albomu üçün "Nargis" jurnalına müsahibəsində söyləmişdir.
Uzun müddət yeni rusca mahnı təqdim etməyən ifaçı, ona uğur gətirən "S.U.S." mahnısının rusca versiyası olan "Pust"-u (), 2018-ci ildə "Jara" () musiqi festivalında səsləndirmişdir. 2019-cu ildə yenidən "Jara" () musiqi festivalında səhnə  alan ifaçı, bu dəfə Rusiyanın "Xalq Artisti" Filipp Kirkorovla "Jalma" () mahnısının remake versiyasını səsləndirmişdir.Aygün Kazımova daha öncə 2005-ci ildə Moskvadakı Kreml konsert salonunda səhnə fəaliyyətinin 20 illiyi münasibətilə "Я Девушка Восточная" konsertində Filipp Kirkorovla "Jalma" duetini ifa etmişdir. İfaçı 2019-cu ildə Filipp Kirkorovla birlikdə "Can Azərbaycan" duetini ifa etmişdir. İkilinin dueti klip şəklində Dünya Azərbaycanlılarının Həmrəylik Günündə təqdim edilmişdir. 9 noyabr 2021-ci ildə "Bayraq günü" münasibətilə Azərbaycanın "Xalq artist"i Emin Ağalarov ilə birlikdə "Azərbaycan" () adlı dueti təqdim etmişdir. Albomdakı mahnıların hamısı musiqidə yeni olan "Dolby Atmos" keyfiyyətiylə təqdim  edilmişdir. Bu Azərbaycanda "Dolby Atmos" keyfiyyətində təqdim edilən ilk albomdur. 

Aygün Kazımova Rusiyanın "OK" jurnalına müsahibəsində albom haqqında bu fikirləri bildirmişdir: 

 Musiqi və sözlər 

Albomdakı "Pust" mahnısının sözləri Evgeniya Trubaçovaya, musiqisi Stefan Mgebrişviliyə aiddir. Vətənərvərlik mövzusunda olan "Can Azərbaycan" mahnısının sözləri Oleq Vladiyə, musiqisi Alişerə aiddir. Emin Ağalarovla ifa etdiyi "Azərbaycan" mahnısının sözləri Brandon Stone, Alexander Konovalov, Aytən İsmixanovaya, musiqisi Brandon Stone aiddir.

İlk dəfə albomda yayımlanan "Nirvana", "Tarantino" və "Oderjima" mahnılarının sözləri Maxim Gredinə, musiqisi Vladimir Stukova aiddir. Mahnılar Azərbaycan, Gürcüstan və Rusiya səsyazma studiyalarında lentə alınmış və aranjiman edilmişdir.

Tanıtım
Aygün Kazımova albomun tanıtımı üçün 15 dekabr 2021-ci ildə şəxsi instaqram hesabında albomun üz qabığının fotosunu "Geri sayı başladı"  adı ilə paylaşaraq, yeni albomunun anonsunu vermişdir. Daha sonra albom haqqında Rusiyanın "OK magazine" və Azərbaycanda yayımlanan rusdilli "Nargis" jurnalına müsahibə vermişdir. Albomun tanıtımı üçün ilk öncə "Araz FM"-də yayımlanan "Dadlı şou"nun qonağı olmuşdur. Azad Azərbaycan TV-də yayımlanan "Zaurla Günaydın" əyləncəli səhər verlişində qonaq olan ifaçı albom hazırlığı haqqında məlumat vermiş və albomdan "Одержима" və "Тарантино" mahnılarını səsləndirmişdir. Daha sonra "Avto FM"-də qonaq olmuşdur. 31 dekabr 2021-ci ildə həm "Dünya Azərbaycanlılarının Həmrəylik Günü", həm də yeni albomunun tanıtımı üçün Xəzər TV-də yayımlanan "Səhər Mərkəzində" adlı əyləncəli səhər proqramında səhnə almışdır. Burada isə  ifaçı albomdakı "Тарантино" mahnısını ifa etmişdir.

Tənqidlər
Musiqi tənqidçiləri və populyar ifaçılar mahnıya müxtəlif fikirlərlə yanaşmışlar. 
"axsam.az" saytının baş redaktoru jurnalist Zəhra Əhmədova Space TV-də aparıcısı olduğu "Deməsəm Olmaz" proqramında albom haqqında bu fikirləri bildirmişdir: “Uzun fasilədən sonra biz şou-biznesdə albom gördük. Bunu da kim etdi [...] və necə etdi, bir ilk etdi.[...] Abomun adını verdiyi mahnını dinləmişəm, əvvəlcədən, uzun müddət əvvəl dinləmişəm o mahnını. Sevdim mahnını, pis mahnı deyil, gözəl mahnıdır. Ən əsası mən Aygün Kazımovanın bu albom üçün çəkdirdiyi fotossesiyanı sevdim”

 Mahnıların siyahısı 

Çıxış tarixi
  Ölkə  Tarix  Format(lar)  Leybl Dünya miqyasında 17 dekabr 2021 Rəqəmsal yükləmə, (Dolby Atmos) "BEAT Music"

 Həmçinin bax 
Rəsmi YouTube kanalı
Rəsmi Facebook səhifəsi
Rəsmi İnstagram səhifəsi

 İstinadlar 

Kateqoriya:Aygün Kazımova albomları